**Ministru kabineta noteikumu projekta “Darbības programmas “Izaugsme un nodarbinātība” 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1.pasākuma “Profesionāla sociālā darba attīstība pašvaldībās” īstenošanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis ir pārizdot MK noteikumus Nr. 193[[1]](#footnote-1). Noteikumu projekts[[2]](#footnote-2) pēc būtības nemaina 9.2.1.1. pasākuma ”Profesionāla sociālā darba attīstība pašvaldībās” (turpmāk – 9.2.1.1. pasākums) īstenošanas kārtību, bet padara to vieglāk uztveramu un saprotamāku, tādējādi izslēdzot dažādas normatīvā regulējuma interpretēšanas iespējas, kā arī saskaņā ar Labklājības ministrijas (turpmāk – LM) 2019. gada 26. jūnija Finanšu ministrijai (turpmāk – FM) iesniegtajiem priekšlikumiem par ES fondu finanšu pārdalēm (*skat. pielikumā*), palielināt pasākuma kopējo attiecināmo finansējumu un papildināt 9.2.1.1. pasākumu ar atsevišķām jaunām atbalstāmajām darbībām.  Tiesību akts stāsies spēkā indikatīvi 2019. gada IV ceturksnī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts saskaņā ar Eiropas Savienības struktūrfondu un Kohēzijas fonda 2014. –2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Salīdzinot ar šobrīd spēkā esošo MK noteikumu Nr. 193 redakciju, noteikumu projekts paredz šādas būtiskākās izmaiņas:   1. **precizēt un papildināt 9.2.1.1. pasākuma mērķa grupu.**   Šobrīd MK noteikumos Nr. 193 noteikta mērķa grupa, t.i.:   1. 1) pašvaldības un to izveidoto sociālo pakalpojumu sniedzēju sociālā darba speciālisti; 2. 2) pašvaldību sociālie dienesti un to sociālā darba speciālisti.   Līdzšinēji mērķa grupa nav bijusi pietiekami precīzi sasaistīta ar pasākuma atbalstāmajām darbībām, kas atsevišķos gadījumos ir apgrūtinājis normatīvā regulējuma uztveramību. Ņemot vērā minēto, noteikumu projekts paredz katru 9.2.1.1. pasākuma mērķa grupu piesaistīt konkrētai atbalstāmai darbībai, vadoties no tā, kurā atbalstāmajā darbībā ir paredzēts iesaistīt konkrēto mērķa grupas personu. Lai mērķa grupas personas attiecinātu uz konkrētu atbalstāmo darbību, ir nepieciešams precizēt mērķa grupas definējumu, proti, nodalot pašvaldību izveidoto sociālo pakalpojumu sniedzēju sociālā darba speciālistus, kas, tai skaitā ietver sociālā dienesta vadītājus, struktūrvienības vadītājus, kuri ir tieši iesaistīti sociālā pakalpojuma sniegšanā un organizēšanā, un kuriem ir SPSPL[[3]](#footnote-3) noteiktā izglītība, un pašvaldību sociālo dienestu vadības līmeņa speciālistus, kas ietver sociālo dienestu vadītājus, sociālo dienestu vadītāju vietniekus, struktūrvienību (dienesta nodaļu, kā arī ārējo struktūrvienību, piem., dienas centru) vadītājus un vietniekus.  Noteikumu projekts paredz papildināt 9.2.1.1. pasākumu ar jaunu mērķa grupu, proti, pašvaldību sociālo dienestu speciālisti, kuri nodrošina ģimenes asistenta (turpmāk – ĢA) pakalpojumu, jo 9.2.1.1. pasākums tiek papildināts ar jaunu atbalstāmo darbību ĢA pakalpojuma ieviešanai *(plašāk skat. šīs sadaļas 5. punktā).*   1. **palielināt 9.2.1.1. pasākuma pieejamo kopējo attiecināmo finansējumu** (tai skaitā Eiropas Sociālā fonda (turpmāk – ESF) finansējumu un valsts budžeta finansējumu) par 988 203 *euro.*   Minētais finansējums palielinājums tiek pārdalīts no:   1. 9.1.1.2. pasākuma[[4]](#footnote-4) (956 581 *euro*), kas indikatīvi nebūs nepieciešams 9.1.1.2. pasākuma uzraudzības rādītāju sasniegšanai; 2. 9.1.1.1. pasākuma[[5]](#footnote-5) (926 *euro*); 3. 9.2.1.2. pasākuma[[6]](#footnote-6) (663 *euro*); 4. 9.2.1.3. pasākuma[[7]](#footnote-7) (19 847 *euro*); 5. 9.2.2.1. pasākuma[[8]](#footnote-8) (10 186 *euro*).   No 9.1.1.1., 9.2.1.2., 9.2.1.3. un 9.2.2.1. pasākumiem pārdalāmo finansējumu kopumā 31 622 *euro* apmērā veido neatbilstoši veikti izdevumi un soda naudas, kas saskaņā ar FM neatbilstību vadlīniju[[9]](#footnote-9) 62. punktu vairs nav izmantojamas attiecīgā pasākuma atbalstāmo darbību finansēšanai.  9.2.1.1. pasākuma kopējā finansējuma palielinājums tiek novirzīts jaunu atbalstāmo darbību īstenošanai (*plašāk skat. šīs sadaļas 5. punktā*).  Papildus LM kā ES fondu atbildīgās iestādes priekšlikumam par nozares specifisko atbalsta mērķu snieguma rezerves finansējuma un identificēto finansējuma ietaupījumu pārdalēm[[10]](#footnote-10), noteikumu projekts paredz samazināt 9.2.1.1. pasākuma pieejamo attiecināmo finansējumu par 241 *euro* (t.i., piemērotā līgumsoda apmērā iepirkuma līgumā Nr. LM2016/35–5–10/24), minēto finansējumu paredzēts pārdalīt 9.2.2.1. pasākuma[[11]](#footnote-11) projektiem.  Ņemot vērā minēto, noteikumu projekts paredz, ka 9.2.1.1. pasākuma kopējais pieejamais finansējums ir 9 454 218 *euro*, tai skaitā Eiropas Sociālā fonda finansējums 8 036 085 *euro* un valsts budžeta līdzfinansējums 1 418 133 *euro*.   1. **noteikt sadarbību ar Valsts administrācijas skolu (turpmāk – VAS) 9.2.1.1. pasākuma ietvaros paredzēto e-apmācību īstenošanā.**   Atsevišķu 9.2.1.1. pasākuma atbalstāmo darbību (t.i., metodiku dažādām klientu mērķa grupām, vadības kvalitātes modeļa un sociālā darba kopienā modeļa) ieviešanai ir paredzēts īstenot e – apmācības. Sākotnēji tika plānots minēto e – apmācību materiālus ar visiem saistītajiem papildmateriāliem izvietot kādā no brīvpieejas interneta apmācību platformām, piemēram, [www.kajabi.com](http://www.kajabi.com) un [www.udemy.com](http://www.udemy.com), kur, izmantojot attiecīgas saites, sociālā darba speciālisti ērtā veidā (t.i., pietuvināti dzīves un/vai darba vietai) varētu tiem piekļūt un attiecīgo e – apmācību kursu apgūt, tādējādi paaugstinot savu profesionalitāti.  Ņemot vērā plānoto e – apmācību apjomu, proti, 12 stundu apmācību kurss katrai atbalstāmajai darbībai, kurā e – apmācības ir plānotas un apjomīgo papildmateriālu klāstu (tai skaitā intervijas un videomateriāli, kas atspoguļo darbu ar konkrētu mērķa grupu sarežģītās un nestandarta situācijās u.tml.), ir secināts, ka brīvpieejas interneta e – apmācību platformu funkcionalitāte nespēj nodrošināt apmācību materiālu izvietošanu, uzturēšanu un apstrādi nepieciešamajā apjomā. Tāpat brīvpieejas apmācību platformu funkcionalitāti, nav iespēja pielāgot un papildināt atbilstoši minēto e – apmācību nodrošināšanas prasībām (piemēram, brīvpieejas e – apmācību platformās nav izstrādāts mehānisms apmācībās iegūto zināšanu pārbaudei un apmācību dalībnieku identificēšanai, kas ir ļoti būtiski apmācību jēgpilnā un efektīvā nodrošināšanā).  Ņemot vērā minēto, 9.2.1.1. pasākuma ietvaros tika vērtētas vairākas citas alternatīvas e – apmācību nodrošināšanai. Kā piemērotākā, efektīvākā un ērtākā tika atzīta 3.4.2.1. pasākuma[[12]](#footnote-12) ietvaros VAS izstrādātā mācību dokumentu un mācību materiālu vadības sistēma (turpmāk – mācību sistēma), kura ir pieejama valsts pārvaldes iestādēm, noslēdzot vienošanos par atbildību un ieguldījumiem minētās sistēmas izmantošanā.  VAS mācību sistēmā ir iespēja nodrošināt:  – funkcionalitātes papildināšanu/pielāgošanu, atbilstoši 9.2.1.1. pasākuma ietvaros paredzēto e – apmācību vajadzībām (t.i., grupu atlase un vadība, personificēta apmācāmo personu profilu veidošana, apliecinājumu par dalību apmācībās sagatavošana, statistikas uzkrāšana u.c.);  – servera jaudas un kapacitātes, kā arī datu krātuves palielināšanu atbilstoši apmācību materiālu un apmācībās iesaistīto dalībnieku apjomam, kas savukārt nodrošina apmācību materiālu un visu nepieciešamo papildmateriālu pieejamību, kā arī apmācību dalībnieku un zināšanu pārbaudes rezultātā iegūto datu uzglabāšanu;  – prezentāciju un citu apmācību materiālu, tai skaitā videomateriālu uzglabāšanu;  – katram apmācību kursam individuālu (specifisku) testu sagatavošanu, tādējādi nodrošinot iespēju pārbaudīt apmācībās iesaistītās personas zināšanu līmeni, uzsākot un pabeidzot e – apmācību programmu, kas savukārt palīdz analizēt e – apmācību saturu (efektivitāti) un, ja nepieciešams, nodrošina iespēju pilnveidot to.  Jāatzīmē, ka VAS mācību sistēmas pamatvērtība var tikt palielināta, izmantojot ES fondu finansējumu (t.i., 9.2.1.1. pasākuma projekta finansējumu) gadījumos, ja 9.2.1.1. pasākuma ietvaros paredzēto e – apmācību nodrošināšanai būs nepieciešama jaunas funkcionalitātes izstrāde vai specifisku papildinājumu izstrāde esošajai sistēmas funkcionalitātei (piemēram, jauna veida pārbaudes testu izstrāde vai papildu atskaišu veidošana nepieciešamo statistikas datu uzkrāšanai u.tml.).  ES fondu ieguldījumu rezultātā VAS mācību sistēmas funkcionalitātes izstrāde/papildināšana LM e – apmācību nodrošināšanai būs funkcionējoša un praktiski izmantojama arī pēc 9.2.1.1. pasākuma projekta īstenošanas termiņa beigām (t.i., pēc 2023. gada 31. decembra), tādējādi nodrošinot iespēju arī turpmāk sociālā darba speciālistiem nepieciešamās apmācību programmas apgūt tiešsaistē. Līdz 2023. gada 31. decembrim e – apmācības tiks nodrošinātas 9.2.1.1. pasākuma projekta ietvaros (atbilstoši LM kā finansējuma saņēmēja un VAS sadarbības līguma nosacījumiem), savukārt pēc 9.2.1.1. pasākuma projekta īstenošanas LM izskatīs iespēju minētās e – apmācības nodrošināt valsts budžeta līdzekļu ietvaros. Jautājums par papildu valsts budžeta līdzekļu nepieciešamību e – apmācību nodrošināšanai sociālā darba speciālistiem 2024. gadā un turpmākajos gados tiks virzīts izskatīšanai MK kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem likumprojekta par valsts budžetu kārtējam gadam un likumprojekta par vidēja termiņa budžeta ietvaru sagatavošanas un izskatīšanas procesā.  E – apmācību nodrošināšana VAS mācību sistēmā kopumā pozitīvi ietekmēs 9.2.1.1. pasākuma mērķa grupu, jo tās izmantošana nodrošinās maksimāli ērtu, efektīvu un mūsdienīgāku apmācību īstenošanu sociālā darba speciālistiem, apmācību satura veidotājiem un administrētājiem, savukārt pati VAS mācību sistēma tiks izmantota un nodrošinās profesionālās kompetences pilnveidi plašam personu lokam, tādējādi nodrošinot ES fondu ieguldījumu rezultātā izstrādātās informācijas sistēmas ilgtspēju un jēgpilnu izmantošanu.  Minēto e – apmācību nodrošināšanas kopējās izmaksas sastāda indikatīvi 60 000 *euro*, kas tiks nodrošināti esošā 9.2.1.1. pasākuma projekta finansējuma ietvaros, līdz ar to e – apmācību nodrošināšanai VAS mācību sistēmā papildu finansējums nav nepieciešams.  9.2.1.1. pasākuma ietvaros tiks attiecinātas ar e – apmācību nodrošināšanu VAS mācību sistēmā saistītās izmaksas saskaņā ar MK noteikumos Nr.1031 noteikto budžeta izdevumu klasifikāciju atbilstoši ekonomiskajām kategorijām (turpmāk – EKK), proti:  – e – apmācību nodrošināšanā VAS piesaistītā personāla (0.3 slodze) izmaksas, paredzot, ka e – apmācību nodrošināšanā VAS piesaistītā personāla slodze var būt ne mazāka kā 0.3;  – ar VAS mācību sistēmas pilnveidošanu un uzturēšanu saistītās izmaksas (tai skaitā servera jaudas un kapacitātes palielināšana un jaunas funkcionalitātes vai papildinājumu izstrāde 9.2.1.1. pasākuma ietvaros paredzēto e – apmācību īstenošanai);   1. **precizēt prasības 9.2.1.1. pasākuma sadarbības partneriem.**   Noteikumu projektā ir atrunāti būtiskākie sadarbības līgumā starp LM kā finansējuma saņēmēju un VAS kā sadarbības partneri iekļaujamie nosacījumi. Tāpat sadarbības līgumā detāli tiks noteikti servisa līmeņa kritēriji *(SLA – service level agreement)*, kas ir standarta prakse informācijas tehnoloģiju (IT) pakalpojumu un servisu jomā. Minētie kritēriji ietver būtiskākos LM un VAS iekšējās darba organizācijas nosacījumus, piemēram, reakcijas laiku konstatēto kļūdu labošanai, atbalsta funkcijas nodrošināšanas veidu (telefoniski, klātienē, e – pastā utt.), kļūdu prioritāšu kategoriju noteikšanu, kontaktpersonu norādīšanu, pārskatu veidus un tajos iekļaujamo informāciju, kā arī to iesniegšanas termiņus, drošības un konfidencialitātes jautājumus u.c. Papildu sadarbības līgumā tiks atrunāti VAS mācību sistēmas pirmkodu un autortiesību pieejamības nosacījumi pēc 9.2.1.1. pasākuma ietvaros paredzēto e – apmācību funkcionalitātes izstrādes/papildināšanas pabeigšanas, lai nepieciešamības gadījumā izstrādātā/papildinātā funkcionalitāte būtu brīvi pārveidojama, pielāgojama, bez nepieciešamības iegūt atļauju no izstrādātāja un potenciālais pielāgojumu iepirkums netiktu ierobežots līdz vienam kandidātam, t.i., sākotnējam sistēmas izstrādātājam.  Attiecībā uz pašvaldībām kā sadarbības partneriem, noteikumu projekts papildus jau iepriekš noteiktajam paredz sadarbības noteikšanu, apmācību, kuru izmaksas tiek kompensētas saskaņā ar SPSPL pārejas noteikumu 29. punktu, īstenošanā, kā arī jaunās 9.2.1.1. pasākuma atbalstāmās darbības, proti, ĢA pakalpojuma aprobēšanas ietvaros paredzēto pilotprojektu īstenošanā. Līdz ar to noteikumu projekts paredz sadarbības līguma slēgšanu starp pašvaldību un finansējuma saņēmēju.  Sadarbības līgumā, tostarp ir paredzēts noteikt, ka ĢA pakalpojuma aprobēšanas pilotprojektā pašvaldībai ir pienākums nodrošināt tādu pašvaldības sociālo dienestu speciālistu iesaisti, kuri jau šobrīd nodrošina atbalsta sniegšanu ģimenēm. Minētajā pilotprojektā primāri tiks aicinātas iesaistīties tās pašvaldības, kuras jau šobrīd piedāvā atbalsta sniegšanu ģimenēm un kurām ir noslēgti darba līgumi ar minētajiem speciālistiem. Savukārt pilotprojekta ietvaros īstenotajās ĢA apmācībās iesaistīto speciālistu izglītība nevarēs būt zemāka par vispārējo vidējo vai profesionālo vidējo izglītību. Tāpat tiek noteikts, ka pašvaldības pienākums ir priekšfinansēt visas izmaksas, kas saistītas ar speciālistu, kuri nodrošina ĢA pakalpojumu, dalību pilotprojektā un pilnā apmērā finansēt citas izmaksas, kas saistītas šo speciālistudalību minētajā pilotprojektā (piemēram, transporta, telekomunikāciju u.c. administratīvās izmaksas). Savukārt LM kā finansējuma saņēmējs segs pašvaldībai pilotprojektā iesaistīto speciālistu atlīdzības izmaksas atbilstoši atbildīgās iestādes 9.2.1.1. pasākuma personāla vienas vienības izmaksu metodikā[[13]](#footnote-13) noteiktajam.  Noteikumu projektam pievienotajā MK protokollēmumā ir ietverts uzdevums LM nodrošināt, ka, ja nepieciešams, tiek sagatavoti grozījumi vai slēgti jauni sadarbības līgumi ar noteikumu projektā minētajiem sadarbības partneriem. Jāatzīmē, ka izmaiņas šobrīd noslēgtajos sadarbības līgumos ar pašvaldībām galvenokārt ir dēļ apmācību īstenošanas un izmaksu kompensēšanas mehānisma optimizēšanas un vienkāršošanas. Citas būtiskas izmaiņas sadarbības līgumos nav plānotas. Līdz ar to sadarbības līgumu pārslēgšana neietekmēs 9.2.1.1. pasākuma īstenošanas gaitu;   1. **precizēt un papildināt 9.2.1.1. pasākuma atbalstāmās darbības.**   Šobrīd MK noteikumos Nr. 193 9.2.1.1. pasākuma ietvaros atbalstāmās darbības nav nepārprotami saistītas ar konkrētu 9.2.1.1. pasākuma mērķa grupu, tāpat tiek precizētas atbalstāmo darbību ietvaros paredzēto apmācību formas, nodalot apmācības, kuru izmaksas tiek kompensētas saskaņā ar SPSPL pārejas noteikumu 29. punktu, klātienes apmācības un e – apmācības.  Papildus minētajiem precizējumiem, noteikumu projekts paredz papildināt 9.2.1.1. pasākumu ar jaunām atbalstāmajām darbībām, kuras pamato 2017. gadā 9.2.1.1. pasākuma projekta ietvaros veiktais Ex – ante pētījums “Pašvaldību sociālo dienestu un sociālā darba speciālistu darbības efektivitātes novērtēšanas rezultāti un to analīze”[[14]](#footnote-14) (turpmāk – pētījums). Pētījumā ietvertā informācija, tostarp liecina par vairākiem būtiskiem sociālās jomas problēmjautājumiem, kuru risināšanai būtu jāpievērš pastiprināta uzmanība.  Kā viens no tiem ir jautājums par ĢA pakalpojuma vietu un nozīmi kopējā sociālo pakalpojumu sistēmā. Pētījuma rezultāti apstiprina, ka ĢA pakalpojums ir ļoti nozīmīgs kā individuāla palīdzība tādās būtiskās sociālā darba jomās kā preventīvais sociālais darbs, sociālais darbs ar gadījumu, krīzes intervence darbā ar ĢA mērķa grupām (tai skaitā personas ar garīga rakstura traucējumiem, ģimenes ar bērniem) un var būt profesionāls papildu resurss sociālajiem darbiniekiem pašvaldībās, jo īpaši pašvaldībās, kur ir konstatēta sociālo darbinieku pārslodze, augsti izdegšanas riski, liels aktīvo klientu lietu skaits u.c. Tāpat no pētījumā apkopotās informācijas var secināt, ka ĢA pakalpojums varētu būt viens no resursiem, kā uzlabot sociālo dienestu praksi, sociālo pakalpojumu, sociālā darba un psihosociālā darba virzienā, lielākus resursus veltot tiešajam darbam ar klientiem.  Pētījumā arī norādīts uz nepilnībām sociālā darba izglītībā. Proti, nedaudz vairāk nekā puse pētījuma ietvaros aptaujāto sociālo dienestu vadītāju un sociālo dienestu sadarbības partneri (t.i., sociālo pakalpojumu sniedzēji, tai skaitā nevalstiskās organizācijas, kuras sadarbojas ar sociālo dienestu u.tml.) kritiski vērtē jauno speciālistu profesionālo piemērotību un studējošo motivāciju, kā arī iegūto teorētisko un praktisko zināšanu sasaisti un kvalitāti. Sociālo dienestu sadarbības partneru ieskatā daļa jauno speciālistu ir nepietiekamas profesionālās zināšanas un kompetences, lai veiktu sociālo darbu. Tādējādi būtu jānovērtē potenciālo studentu profesionālā piemērotība pirms sociālā darba studiju uzsākšanas par valsts budžeta līdzekļiem un vienlaikus jāizvērtē Latvijas augstskolās piedāvāto sociālā darba augstākās izglītības programmu saturs un kvalitāte.  Arī LM (kā nozares politikas veidotājas) pārstāvju līdzšinēji veiktajās kvalitātes pārbaudēs sociālajos dienestos un citās sociālo pakalpojumu sniedzēju iestādēs iegūtās atsauksmes par sociālā darba studiju programmu absolventu sagatavotību apstiprina iepriekš minētās sociālā darba izglītības nepilnības.  Ņemot vērā minēto, 9.2.1.1. pasākuma projekta ietvaros LM 2016. gada nogalē un 2017. gada pirmajā pusē rīkoja arī trīs publiskas tematiskās diskusijas, lai aktualizētu sociālā darba izglītības kvalitātes jautājumu un mēģinātu rast risinājumu esošajām nepilnībām izglītības programmu saturā. Diskusijās, tika secināts, ka sociālā darba izglītības kvalitātes uzlabošanai ir nepieciešamība pārskatīt un aktualizēt sociālā darbinieka profesijas standartu, jo tas ir dokuments, kurā tiek balstītas izglītības programmas. Papildus minētajam jāatzīmē, ka, neskatoties uz to, ka sociālā darba izglītību Latvijā ir iespēja apgūt 6 augstskolās, jau vairākus gadus Latvijā trūkst sociālā darba speciālisti, līdz ar to netiek nodrošināts SPSPL 10. panta pirmajā daļā noteiktais kritērijs par sociālā darba speciālistu skaitu pašvaldību sociālajos dienestos atkarībā no iedzīvotāju skaita pašvaldībā (1:1000), piemēram, 2016. gada beigās kopējais sociālā darba speciālistu skaits sociālajos dienestos bija 1450, kas ir 74% no nepieciešamā skaita. Savukārt 2017. gadā dienestos strādāja jau mazāk speciālistu – 1443, ņemot vērā, ka nedaudz samazinājies arī iedzīvotāju skaits valstī, joprojām sasniegts tikai 74% slieksnis no vajadzīgā speciālistu daudzuma. Lai arī 2017. gadā salīdzinājumā ar 2013. gadu par 13% ir pieaudzis sociālajos dienestos strādājošo sociālā darba speciālistu skaits, tomēr joprojām pašvaldību sociālajos dienestos tiek nodarbināti sociālā darba speciālisti, kuru kvalifikācija joprojām neatbilst SPSPL noteiktajam, piemēram, 2017. gadā valstī kopumā šādu darbinieku bija gandrīz 10% (9.5%) no visos sociālajos dienestos strādājošajiem sociālā darba speciālistiem.  Jāmin, ka 2021. gadā notiks augstskolu studiju programmu akreditācija nākamajiem 6 gadiem un šobrīd notiek augstskolu studiju virzienu un studiju programmu standartu pārstrāde, līdz ar to LM (kā nozares politikas veidotājai) ir iespēja sniegt priekšlikumus sociālā darba studiju programmu pilnveidošanai un uzlabošanai, maksimāli pietuvinot studiju programmas reālajā sociālā darba praksē nepieciešamajām teorētiskajām un praktiskajām zināšanām.  Ņemot vērā pētījumā minēto attiecībā uz ĢA pakalpojuma nozīmību un nepieciešamību, LM kopš 2018. gada izstrādā ĢA pakalpojuma aprakstu, kas tostarp definē ĢA pakalpojuma saturu, klientu un mērķa grupu, kā arī mērķi un rezultātu. Lai turpinātu attīstīt un pilnveidot ĢA pakalpojumu, tai skaitā praktiski ieviešot aprakstā minēto, piemēram, nosakot vienotus principus pakalpojuma sniegšanā (t.i., nepieciešamo zināšanu kopumu, kompetences, apmācību vajadzības u.tml.), sadarbības mehānismu ar iesaistītajām pusēm, proti, valsts un pašvaldību iestādēm (piemēram, Nodarbinātības valsts aģentūru, ārstniecības iestādēm, izglītības iestādēm, Valsts probācijas dienestu, Valsts policiju, bāriņtiesu) un citiem sociālo pakalpojumu sniedzējiem (tai skaitā nevalstiskajām organizācijām, kuras sadarbojas ar sociālo dienestu vai sniedz sociālos pakalpojumus), noteikumu projekts paredz jaunu atbalstāmo darbību – *ĢA pakalpojuma aprobēšana, tai skaitā klātienes apmācību satura izstrāde un pilotprojekta īstenošana*. Minētās darbības ietvaros ir paredzēts:   1. veikt izvērtējumu par šobrīd esošajiem dažādiem sociālajiem pakalpojumiem, kas tiešā vai pastarpinātā veidā saistīti ar atbalsta sniegšanu dažādām klientu grupām, tai skaitā sociālo pakalpojumu klāstu, efektivitāti, saturu, apjomu un piešķiršanas kārtību. Tāpat tiks analizētas minēto pakalpojumu kopīgās un atšķirīgās iezīmes, savstarpējā papildināmība, pārklāšanās un savietojamība, kā arī tiks sniegti priekšlikumi šo pakalpojumu strukturēšanai un optimizēšanai; 2. izstrādāt apmācību programmu, pašvaldību sociālo dienestu speciālistiem, kuri nodrošina atbalsta sniegšanu ģimenēm, profesionālās kompetences paaugstināšanai, un atbilstoši izstrādātai apmācību programmai nodrošināt klātienes apmācības. Ir paredzēts izstrādāt 88 – 100 stundu klātienes apmācību programmu un atbilstoši tai sākotnēji apmācīt 50 personas; 3. īstenot pilotprojektu izstrādātā ĢA pakalpojuma aprobēšanai. Šo pilotprojektu, tāpat kā pārējos 9.2.1.1. pasākumā ietvaros paredzētos pilotprojektus, ir paredzēts īstenot vismaz vienā nacionālās nozīmes attīstības centrā (republikas pilsētā), vienā reģionālās nozīmes attīstības centrā un vienā pašvaldībā, kas neietilpst reģionālās nozīmes attīstības centrā. Pilotprojekta īstenošanas mērķis ir atbilstoši izstrādātajam ĢA aprakstam aprobēt ĢA pakalpojumu, tai skaitā izvērtēt vai izstrādātā apmācību programma ir praktiski piemērojama un noder ĢA pakalpojuma nodrošināšanā ikdienas darbā, un kādas ir ģimeņu, ar kurām strādā apmācītie sociālo dienestu speciālisti, kuri nodrošina atbalsta sniegšanu, sociālās situācijas izmaiņas. Šo pilotprojektu, atšķirībā no pārējiem 9.2.1.1. pasākuma ietvaros paredzētajiem pilotprojektiem, paredzēts īstenot ilgāk, t.i., aptuveni 2 gadus. Pēc pilotprojekta īstenošanas tiks izvērtēti tā rezultāti, tai skaitā izvērtējot ĢA pakalpojuma apraksta un apmācību programmas saturu, ja nepieciešams tos aktualizējot un pilnveidojot.   ĢA pakalpojuma aprobēšana un pilotprojekta īstenošana kopumā sekmēs 9.2.1.1. pasākuma mērķa sasniegšanu, jo ĢA pakalpojuma attīstība un pilnveidošana paaugstinās pašvaldību sociālo dienestu darba efektivitāti, tai skaitā aktivizējot preventīvo darbu ar riska ģimenēm pašvaldībās, tādējādi novēršot iespējamus sociālo nevienlīdzību izraisošus faktorus, piemēram, ilgstoša bezdarba un dažādu atkarību riskus. Preventīvie sociālie pakalpojumi ir valsts stabilas sociālās sistēmas būtisks nosacījums. Tiem jābūt plaši pieejamiem ikvienam iedzīvotājam, un ir ļoti būtiski individuāli pielāgot sociālos pakalpojumus, ņemot vērā katras personas individuālās vajadzības.  ĢA pakalpojuma ieviešana atbilst Darbības programmā “Izaugsme un nodarbinātība” (turpmāk – DP) noteiktajam, proti, klientam, kurš nonāk sociālajā dienestā, sociālās situācijas izvērtējumu veic sociālais darbinieks, un pastāv virkne gadījumu, kad klienta sociālo problēmu risināšanā, kā vienu no konkrētajai personai vai ģimenei būtiskiem resursiem, nākas piesaistīt tieši ĢA. Tas nozīmē, ka ĢA, kā resurss, ir skatāms pat divējādi – tiešā veidā tas ir resurss katram konkrētajam klientam – personai vai ģimenei, attīstot tai jaunu un pilnveidojot esošo prasmju apguvi, un netiešā – resurss, kā sadarbības partneris sociālajam darbiniekam, kurš ir gadījuma vadītājs konkrētajai personai vai ģimenei.  Arī deinstitucionalizācijas kontekstā, lai īstenotu pāreju no institucionālās uz sabiedrībā balstītu aprūpi, ļoti būtiska ir sociālo pakalpojumu pieejamības paplašināšana dzīvesvietā, kas būs vērsta uz tām personām, kas būs pretendējušas uz aprūpes pakalpojumu saņemšanu institūcijā. Savukārt, personām ar garīga rakstura traucējumiem (turpmāk – GRT), lai nodrošinātu nenonākšanu institūcijā, viens no būtiskiem faktoriem ir ĢA sniegtais pakalpojums, kas tiek nodrošināts minētai personai turpinot dzīvot savā ierastajā vidē – mājās. Tāpat ĢA pakalpojums ir nepieciešams arī tām personām ar GRT, kuras pēc institucionālās aprūpes uzsāk patstāvīgu dzīvi sabiedrībā.  Ņemot vērā, ka bērna pamešana novārtā, neatbilstoša aprūpe un vardarbība ģimenē ir viens no iemesliem bērna nonākšanai ārpusģimenes aprūpē, ir jāveic preventīvie pasākumi sabiedrības un speciālistu izpratnes maiņai. Ģimenēm, kurās no vecāku puses ir bērnu neatbilstošas aprūpes riski, tai skaitā bērnu pamešanas novārtā riski, ĢA pakalpojums ir arī viens no preventīviem pasākumiem, lai mazinātu iespēju bērnu nonākšanai ārpusģimenes aprūpē.  Tāpat ĢA pakalpojums, kā resurss ir saistīts ar sociālo darbu un tā satura pilotēšanu.  Jāatzīmē, ka ĢA pakalpojuma aprobēšanā 9.2.1.1. pasākumā tiks iesaistīti pašvaldību sociālo dienestu speciālisti, kuri jau šobrīd nodrošina atbalsta sniegšanu krīzes situācijā nonākušām personām. Tāpat noteikumu projekts paredz, ka minētajiem speciālistiem pirms tie uzsāks nodrošināt ĢA pakalpojumu, tiks nodrošinātas klātienes apmācības atbilstoši speciāli izstrādātai programmai, kurā cita starpā tiks integrēti arī jautājumi par darbu ar bērniem ar saskarsmes grūtībām un uzvedības traucējumiem un par darbu ar vardarbības ģimenē gadījumiem. Papildus jāatzīmē, ka ĢA pakalpojuma aprobēšana tiks īstenota sadarbībā ar pašvaldībām, t.i., noteikumu projekts paredz to, ka finansējuma saņēmējs slēdz sadarbības līgumus ar pašvaldībām. Attiecībā uz noteikumu projektā paredzēto mērķa grupu, t.i., pašvaldību sociālo dienestu speciālisti, kuri nodrošina ĢA pakalpojumu, DP kā viena no indikatīvajām mērķa grupām ir noteikta, pašvaldību iestāžu speciālisti, kuri saskaras ar vardarbības ģimenē gadījumiem un kuriem nepieciešamas speciālās zināšanas bērnu tiesību aizsardzības jomā. Kā jau iepriekš minēts, nodrošinot iedzīvotājiem ĢA pakalpojumu atbilstoši noteikumu projektā noteiktajam ir paredzēts, ka ĢA ir viens no sociālā dienesta, kas ir pašvaldības iestāde, speciālistiem.  ĢA pakalpojuma nepieciešamību norāda jau minētā pētījuma rezultāti, tāpat tas ietverts Valdības Rīcības plānā, kā 116.6. rīcības virziens “Ģimenes asistenta (personas dzīvesvietā) pakalpojuma aprobēšana pašvaldībās”. Pēc 9.2.1.1. pasākuma ietvaros īstenoto pilotprojektu beigām plānots veikt grozījumus MK noteikumos Nr. 338[[15]](#footnote-15), ietverot jaunu sadaļu, kur tiks noteiktas prasības ĢA pakalpojumam.  Izstrādātajam un aprobētajam ĢA pakalpojumam ir paredzēts nodrošināt ilgtspēju, t.i., pēc pilotprojekta rezultātu izvērtējuma pilnveidojot ĢA pakalpojuma aprakstu un apmācību programmas saturu, tiks gatavots informatīvais ziņojums izskatīšanai Ministru kabinetā ar priekšlikumu ĢA pakalpojuma izveidei, tai skaitā ĢA pakalpojuma īstenošanas un finansēšanas kārtībai.  Ņemot vērā konstatētās nepilnības sociālā darba izglītības kvalitātē, kā otra jaunā atbalstāmā darbība 9.2.1.1. pasākuma ietvaros ir paredzēta *sociālā darba jomas augstākās izglītības programmu izvērtējums un pamatprasību izstrāde to saturam*. Minētās darbības ietvaros ir paredzēts:   1. izvērtēt augstskolās esošās sociālā darba, sociālās aprūpes, sociālās rehabilitācijas un sociālās palīdzības studiju programmas, kas atbilst šādiem Latvijas izglītības kvalifikācijas līmeņiem: 5.līmenis – pirmā līmeņa profesionālā augstākā izglītība, 6.līmenis – otrā līmeņa profesionālā augstākā izglītība vai akadēmiskā izglītība (bakalaura grāds), un 7.līmenis – akadēmiskā izglītība (maģistra grāds), vienlaikus sniedzot priekšlikumus minēto studiju programmu satura pilnveidei;   2) aktualizēt esošo sociālā darbinieka profesijas standartu un nodrošināt tā savietojamību ar sociālā aprūpētāja, sociālā rehabilitētāja un sociālās palīdzības organizatora profesiju standartiem. Profesijas standarta aktualizācija ir nepieciešama, jo šis dokuments tiek izmantots par pamatu sociālā darba studiju programmu standartu izstrādē. Līdz ar to ir būtiski, lai sociālā darba profesijas standarts atbilstu šī brīža situācijai;  3) izstrādāt pamatprasības sociālā darba studiju programmām, kas atbilst Latvijas izglītības kvalifikācijas 6. un 7. līmenim, saturam.  Sociālā darba jomas augstākās izglītības kvalitātes izvērtējums un tā ietvaros īstenotās darbības kopumā pozitīvi ietekmēs 9.2.1.1. pasākuma mērķa sasniegšanu, jo sociālā darba jomas augstākās izglītības programmu izvērtēšana un sociālā darba profesijas standarta aktualizācija būs par pamatu, lai LM ar konkrētiem priekšlikumiem uzrunātu augstskolas un Izglītības un zinātnes ministrijas (turpmāk – IZM) pārstāvjus, ierosinot uzlabot sociālā darba studiju programmu saturu, pielāgojot to sociālā darba praksē nepieciešamajam zināšanu un prasmju kopumam. Savukārt studiju programmu satura pilnveide un uzlabošana potenciāli varētu piesaistīt plašāku studentu loku un sekmēt, ka pēc sociālā darba studiju pabeigšanas sociālajos dienestos nonāk profesionālāki un kompetentāki sociālā darba speciālisti.  Minētā atbalstāmā darbība tiek īstenota 9.2.1.1. pasākuma ietvaros, jo vairākkārtējās diskusijās Sociālā darba speciālistu sadarbības padomē, kur piedalās arī IZM pārstāvji un augstskolu un koledžu pārstāvji, ir apzināta šāda izvērtējuma nepieciešamība. Ir panākta vienošanās, ka LM kā sociālās jomas politikas veidotāja uzņemas šīs darbības īstenošanu, jo pārējām ieinteresētajām pusēm nav resursu (īpaši cilvēkresursu), lai veiktu minēto izvērtējumu un izstrādātu pamatprasības sociālā darba jomas izglītības programmu saturam kopā ar profesionāļiem. Ņemot vērā minēto, LM ir guvusi pārliecību, ka šāda veida izvērtējumu neveic izglītības iestādes un IZM.  Papildus iepriekš minētajam, lai veicinātu pašvaldību sociālo dienestu sociālā darba speciālistu profesionalitāti, tādējādi kāpinot sociālā darba kvalitāti, noteikumu projekts paredz *klātienes apmācību īstenošanu visu līdzšinēji 9.2.1.1. pasākuma ietvaros izstrādāto un pilotprojektu ietvaros aprobēto metodiku (t.i., 9 metodiku darbam ar dažādām klientu grupām, kvalitātes modeļa, sociālā darba kopienā modeļa un ĢA pakalpojuma) apmācību programmām*. Klātienes apmācības, kas atšķirībā no apmācībām, kuru izmaksas tiek kompensētas saskaņā ar SPSPL pārejas noteikumu 29. punktu, būs garākas un saturiski apjomīgākas (t.i., 88 – 100 stundu apmācību programma), tās tiks piedāvātas tiem pašvaldības sociālā darba speciālistiem un vadības līmeņa speciālistiem, kuri nebūs piedalījušies 9.2.1.1. pasākuma ietvaros īstenotajos pilotprojektos. Tiek paredzēts, ka finansējuma saņēmējs atbilstoši normatīvajiem aktiem par publiskajiem iepirkumiem iepirks apmācību pakalpojuma sniedzēju, kas nodrošinās apmācības par atsevišķām jau izstrādātām un aprobētajām apmācību programmām 9.2.1.1. ietvaros izstrādāto metodiku ieviešanai. Klātienes apmācību izmaksas 9.2.1.1. pasākuma projekta īstenošanas laikā pašvaldību sociālā dienesta darbiniekiem tiks segtas pilnā apmērā.  9.2.1.1. pasākuma ietvaros paredzēto jauno atbalstāmo darbību īstenošanai nepieciešamais papildu finansējums sastāda:  **–** ĢA pakalpojuma aprobēšanai, tai skaitā klātienes apmācību satura izstrādei un pilotprojekta īstenošanai – indikatīvi 823 300 *euro* un projekta koordinatora atalgojumam 46 464 *euro* (*plašāk skat. III. sadaļas 7. punktā*);  – sociālā darba jomas augstākās izglītības programmu izvērtējuma veikšanai un pamatprasību izstrādei to saturam – indikatīvi 60 500 *euro* un vecākā eksperta atalgojumam 44 536 *euro* (*plašāk skat. III. sadaļas 7. punktā*);  – netiešās izmaksas indikatīvi 13 403 *euro (*t.i., 15% no atlīdzības izmaksām);  – klātienes apmācību īstenošanai – indikatīvi 500 000 *euro,* kas tiks nodrošināti esošā 9.2.1.1. pasākuma projekta finansējuma ietvaros (t.i., no ietaupījuma apmācību, kuru izmaksas tiek kompensētas saskaņā ar SPSPL pārejas noteikumu 29. punktu, paredzētajā finansējumā un pārdalot neparedzētos izdevumus 9.2.1.1. pasākuma projektā), līdz ar to klātienes apmācību īstenošanai papildu finansējums nav nepieciešams;   1. **9.2.1.1. pasākuma atbalstāmās darbības īstenošanas nosacījumu maiņu.**   Attiecībā uz 9.2.1.1. pasākuma atbalstāmo darbību – pašvaldību izveidoto sociālo pakalpojumu sniedzēju sociālā darba speciālistu profesionālās kompetences pilnveide – dalība supervīzijā un apmācībās:   1. supervīzijas īstenošanas kārtība netiek mainīta un to turpina īstenot līdzšinējā kārtībā; 2. attiecībā uz apmācību, kuru izmaksas tiek kompensētas saskaņā ar SPSPL pārejas noteikumu 29. punktu, līdzšinēji finansējuma saņēmējs iepirka apmācību pakalpojuma sniedzējus un to sarakstu publicēja LM tīmekļa vietnē, savukārt pašvaldības veica tirgus izpēti, nosūtot aicinājumu publicētajā sarakstā iekļautajiem apmācību pakalpojuma sniedzējiem, kas piedāvājuši apmācību programmu nodrošināt pašvaldības izvēlētajā reģionā par padomē apstiprinātajām apmācību tēmām. Pašvaldības protokolā pamatoja savu izvēli un slēdza līgumu ar apmācību pakalpojumu sniedzēju, kas piedāvāja lētāko cenu.   Šāda apmācību īstenošanas kārtība ir smagnēja un laikietilpīga, jo uzliek lielu administratīvo slogu gan pašvaldībām, gan LM kā finansējuma saņēmējam. Ņemot vērā minēto, noteikumu projekts paredz optimizēt un vienkāršot apmācību īstenošanas kārtību.  Atšķirībā no līdzšinēji noteiktā, noteikumu projekts paredz, ka papildu apmācību tēmām finansējuma saņēmējs virza apstiprināšanai padomē prasības apmācību pakalpojuma nodrošināšanā iesaistītajiem ekspertiem un publicē tās LM tīmekļa vietnē. Savukārt pašvaldība pati izvēlas apmācību pakalpojuma sniedzēju atbilstoši normatīvajiem aktiem par publiskajiem iepirkumiem vai atbilstoši Iepirkumu uzraudzības biroja skaidrojumam[[16]](#footnote-16), kas sniedz apmācības par LM tīmekļa vietnē publicēto apmācību programmu tēmu, un slēdz līgumu par apmācību nodrošināšanu ar apmācību pakalpojumu sniedzēju, kas atbilst noteiktajām prasībām. Šāda pieeja ļaus pašvaldībai apmācību pakalpojumu sniedzēju izvēlēties no plašāka pretendentu loka, tādējādi izvēloties piemērotāko pakalpojuma sniedzēju. Tāpat atšķirībā no līdzšinēji noteiktā, finansējuma saņēmējs izmaksas (70 % apmērā) pašvaldībai par pašvaldības administratīvās teritorijas sociālā darba speciālistiem faktiski nodrošinātajām apmācībām kompensē atbilstoši 9.2.1.1. pasākuma apmācību vienas vienības izmaksu metodikai[[17]](#footnote-17) (nepārsniedzot normatīvajā aktā par prasībām sociālā pakalpojuma sniedzējiem noteikto minimālo apmācību apjomu sociālā darba speciālistiem kalendāra gadā).  Šāda pieeja apmācību īstenošanā un izmaksu kompensēšanā samazinās administratīvo slogu pašvaldībām, LM kā finansējuma saņēmējam un Centrālai finanšu un līgumu aģentūrai kā sadarbības iestādei, tostarp izmaksu pamatojošās dokumentācijas apkopošanā, iesniegšanā un pārbaudē, kas ir būtiski, lai iesaistīto pušu (finansējuma saņēmēja un sadarbības partneru) resursi maksimāli tiktu koncentrēti apmācību kvalitātes nodrošināšanai;   1. **9.2.1.1. pasākuma attiecināmo izmaksu precizēšanu.**   Noteikumu projekts neparedz jaunas 9.2.1.1. pasākuma attiecināmo izmaksu pozīcijas, taču esošās izmaksu pozīcijas tiek papildus attiecinātas uz 9.2.1.1. pasākuma jauno atbalstāmo darbību īstenošanu, proti:   1. ĢA pakalpojuma aprobēšanā tiek attiecinātas pakalpojuma līguma izmaksas, finansējuma saņēmēja personāla un pašvaldības kā sadarbības partnera pilotprojekta īstenošanā iesaistītā personāla atlīdzības izmaksas, kā arī finansējuma saņēmēja personāla iekšzemes komandējumu izmaksas; 2. sociālās jomas augstākās izglītības programmu izvērtējuma pakalpojuma līguma izmaksas, kā arī finansējuma saņēmēja personāla iekšzemes komandējumu izmaksas; 3. VAS e-apmācību nodrošināšanā iesaistītā personāla atlīdzības izmaksas (tai skaitā veselības apdrošināšanas un darba vietas aprīkojuma iegādes vai nomas izmaksas) un VAS mācību sistēmas pilnveidošanas un uzturēšanas izmaksas.   Tāpat tiek paredzēta apmācību, kuru izmaksas tiek kompensētas saskaņā ar SPSPL pārejas noteikumu 29. punktu (vai to daļu) izmaksu kompensēšanas mehānisma maiņa un klātienes apmācību pakalpojumu izmaksas.  Noteikumu projektā ierosinātajiem grozījumiem nav negatīvas ietekmes uz projekta īstenošanu, un tie neietekmē 9.2.1.1. pasākuma ietvaros sasniedzamos iznākuma un rezultāta rādītājus;   1. **citu tehnisku un redakcionālu precizējumu veikšanu.**   Lai padarītu 9.2.1.1. pasākuma īstenošanas nosacījumus vieglāk uztveramus un saprotamākus, tādējādi izslēdzot atšķirīgu normatīvā regulējuma interpretēšanas iespējas, redakcionāli un saturiski tiek precizēti MK noteikumi Nr. 193. Pārskatot MK noteikumus Nr. 193 un ņemot vērā nepieciešamo grozījumu apjomu, atbilstoši MK noteikumu Nr. 108[[18]](#footnote-18) 140. punktam tika nolemts izstrādāt jaunus MK noteikumus.  Noteikumu projekta noslēguma jautājums ietver nosacījumu, ka ar šī noteikuma projekta stāšanos spēkā līdzšinējie MK noteikumi Nr. 193 tiek atzīti par spēku zaudējušiem. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija | 9.2.1.1. pasākuma ietvaros plānotās atbalstāmās darbības atbilst darbības programmas “Izaugsme un nodarbinātība” 9. prioritārā virziena “Sociālā iekļaušana un nabadzības apkarošana” 112. intervences kategorijas kodam “Piekļuves uzlabošana cenas ziņā pieejamiem, ilgtspējīgiem un kvalitatīviem pakalpojumiem, tostarp veselības aprūpei un vispārējas nozīmes sociālajiem pakalpojumiem”. Atbalstāmās darbības – ĢA pakalpojuma aprobēšana, tai skaitā klātienes apmācību satura izstrāde un pilotprojekta īstenošana un sociālā darba jomas augstākās izglītības programmu izvērtējums un pamatprasību izstrāde to saturam. Indikatīvi plānotās izmaksas 988 203 *euro.*  Citas jaunas darbības pasākuma ietvaros netiek plānotas. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Pašvaldības un to izveidoto sociālo pakalpojumu sniedzēju sociālā darba speciālisti;  2. pašvaldību sociālie dienesti un to sociālā darba speciālisti;  3. personas, kuras nodrošina ĢA pakalpojumu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2019. gads** | | Turpmākie trīs gadi (*euro*) | | | | |
| **2020.** | | **2021.** | | **2022.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2[[19]](#footnote-19) | 3 | 4[[20]](#footnote-20) | 5 | 6[[21]](#footnote-21) | 7 | 8 |
| 1. Budžeta ieņēmumi: | 1 418 723 | 0 | 1 291 171 | 358 858 | 946 965 | 405 757 | 459 915 |
| 2. Budžeta izdevumi: | 1 669 086 | 0 | 1 519 025 | 422 186 | 1 114 076 | 477 361 | 541 077 |
| 3. Finansiālā ietekme: | -250 363 | 0 | -227 854 | -63 328 | -167 111 | -71 604 | - 81 162 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | -250 363 | 0 | -227 854 | -63 328 | -167 111 | -71 604 | - 81 162 |
| **6.** Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar MK noteikumiem Nr. 193, šobrīd 9.2.1.1. pasākuma projektam pieejamais maksimālais kopējais attiecināmais finansējums ir 8 466 256 *euro*, tai skaitā ESF finansējums 7 196 317 *euro* un valsts budžeta finansējums 1 269 939 *euro*.  Noteikumu projekts paredz palielināt (pārdalot no 9.1.1.1., 9.1.1.2., 9.2.1.2., 9.2.1.3. un 9.2.2.1. pasākuma) 9.2.1.1. pasākuma ietvaros projektam pieejamo maksimālo kopējo attiecināmo finansējumu par 988 203 *euro* un samazināt par 241 *euro* (t.i., piemērotā līgumsoda apmērā iepirkuma līgumā Nr. LM2016/35–5–10/24.)*,* līdz ar to, pēc noteikumu projekta spēkā stāšanās dienas 9.2.1.1. pasākuma ietvaros projektam pieejamais maksimālais finansējums būs 9 454 218 *euro*, tai skaitā ESF finansējums – 8 036 085 *euro* un valsts budžeta finansējums – 1 418 133 *euro*.  Budžeta ieņēmumi ir finansējuma ESF daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie publiskā finansējuma (ESF un valsts budžeta) līdzekļi attiecīgajā gadā.  **2015. gadā** kopējais faktiskais investētais finansējums (atbilstoši Valsts kases izdrukai) 50 083 *euro*, tai skaitā ESF finansējums 42 571 *euro* un valsts budžeta finansējums 7 512 *euro.*  **2016. gadā** kopējais faktiskais investētais finansējums (atbilstoši Valsts kases izdrukai) 343 735 *euro,* tai skaitā ESF finansējums 292 175 *euro* un valsts budžeta finansējums 51 560 *euro. Kopējais faktiski apgūtais finansējums* (atbilstoši faktiskajām projekta izmaksām) 343 654 *euro*, tai skaitā ESF finansējums 292 106 *euro* un valsts budžeta finansējums 51 548 *euro.* Starpība starp valsts kases izdruku un faktiskajām projekta izmaksām 81 *euro* apmērā ir kļūdaini veiktā pārmaksa, kas atgriezta atpakaļ valsts budžetā.  **2017. gadā** kopējais faktiskais investētais finansējums (atbilstoši Valsts kases izdrukai) 405 546 *euro*, tai skaitā ESF finansējums344 714 *euro* un valsts budžetafinansējums 60 832 *euro.* Kopējais faktiski apgūtais finansējums(atbilstoši faktiskajām projekta izmaksām) 405 305 *euro,* tai skaitā ESF finansējums344 508 *euro* un valsts budžetafinansējums 60 797 *euro.* Par 241 *euro* tika samazināts projekta kopējais finansējums (t.i., piemērotais līgumsods iepirkuma līgumā Nr. LM2016/35–5–10/24).  **2018. gadā** kopējais faktiskais investētais finansējums (atbilstoši Valsts kases izdrukai) 582 432 *euro*, tai skaitā ESF finansējums 495 067 *euro* un valsts budžeta finansējums 87 365 *euro.*  **2019. gadā** 9.2.1.1. pasākuma projektam valsts budžeta ilgtermiņa saistībās apstiprināts finansējums 1 669 086 *euro*, tai skaitā ESF finansējums 1 418 723 *euro* un valsts budžeta finansējums 250 363 *euro.*  **2020. gadā** 9.2.1.1. pasākuma projektam valsts budžeta ilgtermiņa saistībās apstiprināts finansējums 1 519 025 *euro*, tai skaitā ESF finansējums 1 291 171 *euro* un valsts budžeta finansējums 227 854 *euro.*  **2021. gadā** 9.2.1.1. pasākuma projektam valsts budžeta ilgtermiņa saistībās apstiprināts finansējums 1 114 076 *euro*, tai skaitā ESF finansējums 946 965 *euro* un valsts budžeta finansējums 167 111 *euro.*  **2022.gadā** 9.2.1.1. pasākuma projektam valsts budžeta ilgtermiņa saistībās apstiprināts finansējums 1 566 497 *euro*, tai skaitā ESF finansējums 1 331 523 *euro* un valsts budžeta finansējums 234 974 *euro.*  Pēc noteikumu projekta stāšanās spēkā tiks precizēts projekta finansēšanas plāns un ilgtermiņa saistības.  Turpmākajiem projekta īstenošanas gadiem finansējums indikatīvi plānots:  **2020. gadā** 1 941 211 *euro*, tai skaitā ESF finansējums 1 650 029 *euro* un valsts budžeta finansējums 291 182 *euro*.  **2021. gadā** 1 591 437 *euro,* tai skaitā ESF finansējums 1 352 721 *euro* un valsts budžeta finansējums238 716 *euro.*  **2022. gadā** 1 655 153 *euro*, tai skaitā ESF finansējums 1 406 880 *euro* un valsts budžeta finansējums 248 273 *euro*.  **2023. gadā** 1 215 776 *euro*, tai skaitā ESF finansējums 1 033 410 *euro* un valsts budžeta finansējums 182 366 *euro*. | | | | | | |
| 7. Amata vietu skaita izmaiņas | Lai nodrošinātu jauno 9.2.1.1. pasākuma atbalstāmo darbību īstenošanu, paredzēts izveidot divas jaunas amata vietas, t.i., 9.2.1.1. pasākuma projekta vadības personāls tiks papildināts ar vienu projekta koordinatoru, kas tiks piesaistīts ĢA pakalpojuma apraksta aprobēšanas, ĢA klātienes mācību un pilotprojekta īstenošanā uz 1 slodzi 2.5. gadus. Minētais koordinators nodrošinās darbības ietvaros paredzēto iepirkumu tehnisko specifikāciju sagatavošanu, piedāvājumu izvērtēšanu, noslēgto līgumu koordinēšanu, pilotprojektos piesaistāmo pašvaldību atlasi, līdzfinansējuma kritēriju piemērošanu, nosacījumu skaidrošanu pašvaldībām, pārskatu par faktisko ĢA nodarbināšanu izvērtēšanu un lēmumu par kompensējamo izmaksu pieņemšanu. Tāpat projekta koordinators nodrošinās atgriezeniskās saites datu apkopošanu no pilotprojektos iesaistītajām pašvaldībām un priekšlikumu izstrādi ĢA pakalpojuma apraksta pilnveidei. Projekta koordinatora amats tiek klasificēts atbilstoši MK noteikumu Nr. 1075[[22]](#footnote-22) 1. pielikuma 32. saimes “Projektu vadība” II C līmenim. Atalgojums tiek noteikts atbilstoši MK noteikumos Nr. 66[[23]](#footnote-23) noteiktajai 10. mēnešalgu grupai (3. kategorijai), proti projekta koordinatora atalgojums mēnesī tiek noteikts 1 174 *euro* mēnesī (pirms nodokļu nomaksas) pilnai slodzei. Visā nodarbinātības periodā projekta koordinatora piesaistei nepieciešami indikatīvi 46 464 *euro*, kas ietver atalgojuma izmaksas 43 704 *euro (1 174 euro \*30 mēneši + 24,09%)*, atvaļinājuma pabalstu un citas sociālās garantijas 1 895 *euro,* komandējumu izmaksas 230 *euro*, veselības apdrošināšanas izmaksas 535 *euro* unobligāto veselības pārbaužu un redzes korekcijas līdzekļu izmaksas 100 *euro* apmērā.  Savukārt sociālā darba jomas izglītības kvalitātes izvērtējuma darbībā 9.2.1.1. pasākuma projekta īstenošanas personālam tiks piesaistīts viens vecākais eksperts, kura amata pienākumos ietilps minētā izvērtējuma tehniskās specifikācijas sagatavošana, piedāvājumu izvērtēšana, līguma izpildes koordinēšana, starp nodevumu un gala nodevumu pārbaude, kā arī sadarbībā ar nozaru ministrijām (t.i., LM un IZM) un profesionālajām biedrībām, pamatprasību sociālā darba studiju programmu saturam izstrāde un sociālā darbinieka profesijas standarta aktualizēšana. Vecākais eksperts tiks nodarbināts uz pilnu slodzi 2 gadus. Vecākā eksperta amats tiek klasificēts atbilstoši MK noteikumu Nr. 1075 1. pielikuma 36. saimes "Politikas plānošana" III līmenim un atalgojums tiek noteiks atbilstoši MK noteikumos Nr. 66 noteiktajai 12. mēnešalgu grupai (3. kategorijai), t.i., vecākā eksperta atalgojums tiek noteiks 1382 *euro* mēnesī (pirms nodokļu nomaksas). Attiecīgi visam vecākā eksperta piesaistes periodam projektā nepieciešami indikatīvi 44 536 *euro*, kas ietver atalgojuma izmaksas 41 158 *euro (1 382 euro \* 24 mēn. +24,09%),* atvaļinājuma pabalstu un citas sociālās garantijas 2 700 *euro,* komandējumu izmaksas 150 *euro,* veselības apdrošināšanas izmaksas 428 *euro* un obligāto veselības pārbaužu un redzes korekcijas līdzekļu izmaksas 100 *euro* apmērā.  Aprēķins ir indikatīvs (summas matemātiski noapaļojot). Papildus jāņem vērā iespējamās izmaiņas nodokļu politikā, tai skaitā, piemēram, valsts sociālās apdrošināšanas obligātās iemaksas apmēra maiņa u.c.  Papildus projektā veidojas netiešās izmaksas indikatīvi 13 403 *euro* (t.i., 15% no atlīdzības). | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | **Noteikumu projekts ir saistīts ar šādiem LM izstrādātajiem MK noteikumu projektiem:**   1. “Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi” (turpmāk – MK noteikumu Nr. 468 grozījumu projekts), kas tostarp paredz optimizēt atbalsta modeli nelabvēlīgākā situācijā esošiem bezdarbniekiem, apvienojot subsidētās nodarbinātības un ilgstošo bezdarbnieku atbalsta pasākumu darbības un finansējumu 9.1.1.1. pasākuma ietvaros un samazināt 9.1.1.2. pasākuma kopējo pieejamo finansējumu (izsludināti Valsts sekretāru sanāksmē (turpmāk – VSS) 2019. gada 8. augustā (VSS 772, 25.§)), iesniegti Valsts kancelejā apstiprināšanai MK šī gada 13. novembrī, plānots iekļaut MK šī gada 26. novembra sēdes darba kārtībā); 2. “Grozījumi Ministru kabineta 2015. gada 6. oktobra noteikumos Nr. 575 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” 9.2.1.3. pasākuma “Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē” īstenošanas noteikumi” (turpmāk – MK noteikumu Nr. 575 grozījumu projekts), kas paredz samazināt 9.2.1.3. pasākuma kopējo pieejamo finansējumu (izsludināti VSS 2019. gada 29. augustā (VSS 849, 13.§), plānots iesniegt Valsts kancelejā apstiprināšanai MK indikatīvi šī gada 21. novembrī un iekļaut MK šī gada 3. decembra sēdes darba kārtībā); 3. “Grozījumi Ministru kabineta 2015. gada 7. jūlija noteikumos Nr. 386 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” 9.2.1.2. pasākuma “Iekļaujoša darba tirgus un nabadzības risku pētījumi un monitorings” īstenošanas noteikumi” (turpmāk – MK noteikumu Nr. 386 grozījumu projekts), kas paredz samazināt 9.2.1.2. pasākuma pieejamo kopējo finansējumu (izsludināti VSS 2019. gada 29. augustā (VSS 850, 14.§), plānots iesniegt Valsts kancelejā apstiprināšanai MK indikatīvi šī gada 21. novembrī un iekļaut MK šī gada 3. decembra sēdes darba kārtībā); 4. “Grozījumi Ministru kabineta 2014. gada 23. decembra noteikumos Nr. 835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” (turpmāk - MK noteikumu 835 grozījumu projekts), kas paredz optimizēt atbalsta modeli nelabvēlīgākā situācijā esošiem bezdarbniekiem, apvienojot subsidētās nodarbinātības un ilgstošo bezdarbnieku atbalsta pasākumu darbības un finansējumu 9.1.1.1. pasākuma ietvaros, tai skaitā palielinot pasākuma kopējo pieejamo finansējumu (izsludināti VSS 2019. gada 5. septembrī (VSS 879, 13.§), plānots iesniegt Valsts kancelejā apstiprināšanai MK indikatīvi šī gada 22. novembrī un iekļaut MK šī gada 3. decembra sēdes darba kārtībā); 5. “Grozījumi Ministru kabineta 2015. gada 16. jūnija noteikumos Nr. 313 “Darbības programmas “Izaugsme un nodarbinātība” 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1. pasākuma “Deinstitucionalizācija” īstenošanas noteikumi”, kas tostarp paredz atsevišķu 9.2.2.1. pasākuma atbalstāmo darbību īstenošanas nosacījumu maiņu, tai skaitā iznākuma rādītāja sasniedzamo vērtību palielinājumu un kopējā pieejamā finansējuma palielinājumu. (plānots izsludināt VSS 2019. gada decembrī).   Noteikumu projektu ir plānots iesniegt Valsts kancelejā pēc MK noteikumu 468, Nr. 575., Nr. 386 un Nr. 835 grozījumu projektiem.  Papildus jāatzīmē, ka atbilstoši Kohēzijas politikas fondu vadības informācijas sistēmā (KPVIS) pieejamajai informācijai vienošanās grozījumi saistīto 9.1.1.1., 9.1.1.2., 9.2.1.2., 9.2.1.3. un 9.2.2.1. pasākumu projektos, ar ko tiek atbrīvots 9.2.1.1. pasākumam pārdalāmais finansējums jau ir apstiprināti. Tādējādi ir novērsts risks, ka pārdalāmais finansējums saistīto pasākumu projektos netiks atbrīvots, pirms noteikumu projekta un 9.2.1.1. pasākuma projekta grozījumu apstiprināšanas. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Eiropas Parlamenta un Padomes regula Nr.1303/2013).  Eiropas Parlamenta un Padomes 2013. gada 17. decembra Regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk – Eiropas Parlamenta un Padomes regula Nr. 1304/2013). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes regula Nr.1303/2013;  Eiropas Parlamenta un Padomes regula Nr. 1304/2013 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes regulas Nr.1303/2013 XII. pielikuma 2.2. apakšpunkts | Noteikumu projekta  42.1. apakšpunkts | Vienība tiek ieviesta pilnībā.  Atbildīgā institūcija – LM (projekta ieviesēja). | Netiek paredzētas stingrākas prasības. |
| Eiropas Parlamenta un Padomes regulas Nr. 1304/2013 1. pielikuma 3. apakšpunkts | Noteikumu projekta 43.7. apakšpunkts | Vienība tiek ieviesta pilnībā.  Atbildīgā institūcija – LM (projekta ieviesēja). | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā izsludināšanas VSS ievietots LM un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2019. gada 11. jūlija līdz 2019. gada 30. jūlijam sabiedrības pārstāvjus:  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: [atbildiga.iestade@lm.gov.lv](mailto:atbildiga.iestade@lm.gov.lv);  2) klātienē. |
| 3. | Sabiedrības līdzdalības rezultāti | Kopumā līdz noteikumu projekta izsludināšanai VSS (tai skaitā līdz 2019. gada 30. jūlijam) un iesniegšanai Valsts kancelejā tika saņemts N. Snarska (valdes loceklis, Rīgas psihoneiroloģisko slimnieku rehabilitācija un PINS) rakstisks ierosinājums paplašināt 9.2.1.1. pasākuma mērķa grupu, paredzot, ka 9.2.1.1. pasākuma mērķa grupa ir jebkurš sociālā darba speciālists, nevis tikai pašvaldības sociālā dienesta sociālā darba speciālisti. 20. martā telefona sarunā tika panākta vienota izpratne, par to, ka 9.2.1.1. pasākuma mērķa grupu nav iespējams paplašināt. Pēc telefona sarunas saņemts rakstisks apstiprinājums viedokļa saskaņošanai. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda – Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministre R. Petraviča

Sāre, 67021652

[Egita.Sare@lm.gov.lv](mailto:Egita.Sare@lm.gov.lv)

Pielikums

**Labklājības ministrijas ierosinātās ES fondu finanšu pārdales**

(iesniegtas Finanšu ministrijā 28.06.2019.ar vēstuli Nr. 38-3-01/1190 un papildu virzītās izmaiņas, aktualizēts uz 08.11.2019.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **SAM/ pasākuma** | | | | **Ierosinātā finanšu pārdale (+/-), *euro*** | | | | **MKN pieejamais finansējums pēc pārdalēm, *euro*** |
| **Nr.** | **nosaukums** | **MKN (*datums, Nr.*)** | **šobrīd MKN pieejamais finansējums (*ar snieguma rezervi*), *euro*** | **kopā** | **tai skaitā pa avotiem:** | | |
| **ietaupījums** | **neatbilstības[[24]](#footnote-24)** | **snieguma rezerve** |
| 711 | B/d apmācība, NVA | 23.12.2014., Nr. 836 | 98 188 063 | 6 479 853 | 0 | -12 656 | 6 492 509 | 97 962 122 |
| 7121 | EURES, NVA | 17.03.2015., Nr. 130 | 591 250 | 225 941 | 0 | 12 656 | 213 285 | 817 191 |
| 7122 | D/t prognozes, NVA | 01.03.2016., Nr. 126 | 1 400 770 | 0 | 0 | 0 | 0 | 1 400 770 |
| 7211 | JG 1.kārta, NVA | 28.04.2015., Nr. 207 | 33 977 163 | -691 174 | -670 757 | -20 417 | 0 | 33 285 989 |
| 7212 | JG 2.kārta, VIAA | 36 184 219 | 691 174 | 670 757 | 20 417 | 0 | 36 875 394 |
| 7213 | JG 3.kārta, NVA | Nav | 1 498 882 | -1 498 882 | 0 | 0 | -1 498 882 | 0 |
| 731 | Darba drošība, VDI | 01.03.2016., Nr. 127 | 12 643 472 | -3 552 057 | -3 552 057 | 0 | 0 | 9 091 415 |
| 732 | 50+, NVA | 02.08.2016., Nr. 504 | 10 596 211 | 0 | 0 | 0 | 0 | 10 596 211 |
| **7.PV kopā** | | | 195 080 030 | -5 050 939 | -3 552 057 | 0 | -1 498 882 | 190 029 091 |
| 9111 | Subsidētā nodarbinātība, NVA | 23.12.2014., Nr. 835 | 41 309 740 | 9 957 603 | 8 566 244 | -3 967 | 1 395 326 | 49 872 017 |
| 9112 | Ilgstošo b/d atbalsta projekts, NVA | 11.08.2015., Nr. 468 | 27 939 197 | -11 900 135 | -11 897 880 | -2 255 | 0 | 16 039 062 |
| 9113 | Sociālā uzņēmējdarbība, LM | 11.08.2015., Nr. 467 | 19 920 206 | -5 000 000 | 0 | 0 | -5 000 000 | 14 920 206 |
| 9141 | Profesionālā rehabilitācija, SIVA | 30.06.2015., Nr. 352 | 1 252 128 | 499 975 | 499 999 | -24 | 0 | 1 752 103 |
| 9142 | ESF funkcionēšanas laboratorija, Vaivari | 20.10.2015., Nr. 601 | 1 323 271 | -176 556 | -176 538 | -18 | 0 | 1 146 716 |
| 9143 | Invaliditātes noteikšanas sistēma, VDEĀVK | 17.05.2016., Nr. 309 | 318 054 | 0 | 0 | 0 | 0 | 318 054 |
| 9144 | Dažādību vadība, SIF | 09.02.2016., Nr. 102 | 6 813 045 | -350 000 | -350 000 | 0 | 0 | 6 463 045 |
| 9211 | Sociālais darbs, LM | 14.04.2015., Nr. 193 | 8 466 256 | 987 962 | 956 581 | 31 381 | 0 | 9 454 218 |
| 9212 | Sociālie pētījumi, LM | 07.07.2015., Nr. 386 | 1 079 960 | -663 | 0 | -663 | 0 | 1 079 297 |
| 9213 | Atbalsts bērniem, VBTAI | 06.10.2015., Nr. 575 | 2 408 097 | -60 513 | -40 666 | -19 847 | 0 | 2 347 584 |
| 9221 | ESF DI, plānošanas reģioni | 16.06.2015., Nr. 313 | 42 242 298 | 11 163 991 | 2 442 260 | -4 607 | 8 726 338 | 49 679 951 |
| 9222 | IB projekts, LM | 09.02.2016., Nr. 91 | 4 727 073 | 0 | 0 | 0 | 0 | 4 727 073 |
| 9223 | ESF DI, NVO | 22.05.2018., Nr. 291 | 4 966 963 | 0 | 0 | 0 | 0 | 4 966 963 |
| **ESF 9.PV kopā** | | | 162 766 288 | 0 | 0 | 0 | 0 | 162 766 289 |
| 9311 | ERAF DI, pašvaldības\* | 20.12.2016., Nr. 871 | 44 441 978 | 13 343 107 | 8 884 794 | 0 | 4 458 313 | 54 825 654 |
| 9312 | ERAF funkcionēšanas laboratorija, Vaivari | 20.10.2015., Nr. 600 | 4 077 075 | -1 590 984 | -1 590 984 | 0 | 0 | 2 486 091 |
| **ERAF 9.PV kopā** | | | 48 519 053 | 8 792 692 | 7 293 810 | 0 | 1 498 882 | 57 311 745 |
| **LM 7.PV+ 9.PV kopā** | | | **406 365 371** | **3 741 753** | **3 741 753** | **0** | **0** | **410 107 125** |
| \*Ietverta t.sk. informācija par papildu finansējuma pārdali 9311 atbilstoši Finanšu ministrijas informatīvajam ziņojumam par Eiropas Savienības fondu snieguma rezerves un Eiropas Savienības fondu finansējuma atlikumu tālāku izmantošanu no VARAM 511 “Novērst plūdu un krasta erozijas risku apdraudējumu pilsētu teritorijās” (3 369 202 *euro*) un 5411 “Antropogēno slodzi mazinošas infrastruktūras izbūve un rekonstrukcija Natura 2000 teritorijās” (372 551 *euro*). | | | | | | | | |

1. Ministru kabineta 2015. gada 14. aprīļa noteikumi Nr. 193 “Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1.pasākuma "Profesionāla sociālā darba attīstība pašvaldībās" īstenošanas noteikumi” (turpmāk – MK noteikumi Nr. 193). [↑](#footnote-ref-1)
2. Ministru kabineta noteikumi “Darbības programmas ”Izaugsme un nodarbinātība” 9.2.1.specifiskā atbalsta mērķa ”Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1.pasākuma ”Profesionāla sociālā darba attīstība pašvaldībās” īstenošanas noteikumi” (turpmāk – noteikumu projekts) [↑](#footnote-ref-2)
3. Sociālo pakalpojumu un sociālās palīdzības likums. [↑](#footnote-ref-3)
4. Darbības programma “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākums “Ilgstošo bezdarbnieku aktivizācijas pasākumi” (turpmāk – 9.1.1.2. pasākums) [↑](#footnote-ref-4)
5. Darbības programma “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākums “Subsidētās darbavietas nelabvēlīgākā situācijā esošiem bezdarbniekiem” (turpmāk – 9.1.1.1. pasākums) [↑](#footnote-ref-5)
6. Darbības programma “Izaugsme un nodarbinātība” 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” 9.2.1.2.pasākums “Iekļaujoša darba tirgus un nabadzības risku pētījumi un monitorings” (turpmāk – 9.2.1.2. pasākums) [↑](#footnote-ref-6)
7. Darbības programma “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” 9.2.1.3. pasākums “Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē” (turpmāk – 9.2.1.3. pasākums) [↑](#footnote-ref-7)
8. Darbības programma “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākums “Deinstitucionalizācija” (turpmāk - 9.2.2.1. pasākums) [↑](#footnote-ref-8)
9. FM izstrādātās “Vadlīnijas par finanšu korekciju piemērošanu, ziņošanu par Eiropas Savienības fondu ieviešanā konstatētajām neatbilstībām, neatbilstoši veikto izdevumu atgūšanu 2014.-2020.gada plānošanas periodā” (turpmāk – neatbilstību vadlībijas) [↑](#footnote-ref-9)
10. LM 2019. gada 28. jūnija vēstule Nr.38.3-01/1190 “Par MK 23.04.2019. sēdes protokola Nr.21 (23.§, 6.p.) izpildi un par turpmāko rīcību ar neattiecināmajām izmaksām Eiropas Savienības struktūrfondu un Kohēzijas fonda 2014.-2020.gada plānošanas perioda īstenošanā” Finanšu ministrijai [↑](#footnote-ref-10)
11. Darbības programmas “Izaugsme un nodarbinātība" 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākums “Deinstitucionalizācija” (turpmāk – 9.2.2.1. pasākums) [↑](#footnote-ref-11)
12. Darbības programmas “Izaugsme un nodarbinātība” 3.4.2. specifiskā atbalsta mērķa “Valsts pārvaldes profesionālā pilnveide, publisko pakalpojumu un sociālā dialoga attīstība mazo un vidējo komersantu atbalsta, korupcijas novēršanas un ēnu ekonomikas mazināšanas sekmēšanai” 3.4.2.1. pasākums “Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās” (turpmāk – 3.4.2.1. pasākums) [↑](#footnote-ref-12)
13. LM kā Eiropas Savienības fondu vadībā iesaistītās atbildīgās iestādes izstrādātā un Finanšu ministrijas kā vadošās iestādes saskaņotā "Vienas vienības izmaksu standarta likmju aprēķina un piemērošanas metodika Eiropas Sociālā fonda darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanai (turpmāk –personāla vienas vienības izmaksu metodika). Pieejama šeit: <https://www.esfondi.lv/upload/00-vadlinijas/lmmet_unitcost_9211_29042019-1.pdf> [↑](#footnote-ref-13)
14. Baltic Institute of Social Sciences, 2017. Pašvaldību sociālo dienestu un sociālā darba speciālistu darbības efektivitātes novērtēšanas rezultāti un to analīze. Pieejami šeit: <http://www.lm.gov.lv/upload/projekts/faili/5_gala_zinojums_saskanots.pdf> [↑](#footnote-ref-14)
15. Ministru kabineta 2017. gada 13. jūnija noteikumi Nr. 338 “Prasības sociālo pakalpojumu sniedzējiem” [↑](#footnote-ref-15)
16. 2017. gada 25. oktobra Iepirkumu uzraudzības biroja skaidrojums “Skaidrojums par priekšizpētes veikšanu paredzamās līgumcenas noteikšanai iepirkumu līgumu noslēgšanai, kuru finansējums ir saistīts ar Eiropas Savienības fondu vai Eiropas Ekonomikas zonas un Norvēģijas finanšu instrumenta līdzekļiem”. (turpmāk – skaidrojums). Pieejams šeit: <https://www.iub.gov.lv/sites/default/files/upload/Skaidrojums_prieksizpete_20171025.pdf> [↑](#footnote-ref-16)
17. LM kā Eiropas Savienības fondu vadībā iesaistītās atbildīgās iestādes “Vienas vienības izmaksu standarta likmju aprēķina un piemērošanas metodika apmācību izmaksām Eiropas Sociālā fonda darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” īstenošanai” (turpmāk – apmācību vienas vienības izmaksu metodika), kas šobrīd ir saskaņošanas procesā. [↑](#footnote-ref-17)
18. Ministru kabineta 2009. gada 3. februāra noteikumi Nr. 108 “Normatīvo aktu projektu sagatavošanas noteikumi” (turpmāk – MK noteikumi Nr. 108). [↑](#footnote-ref-18)
19. Atbilstoši LM maksimāli pieļaujamajam valsts pamatbudžeta izdevumu apjomam 2019.-2021. gadam. [↑](#footnote-ref-19)
20. (skat. 22 atsauci) [↑](#footnote-ref-20)
21. (skat. 22atsauci) [↑](#footnote-ref-21)
22. Ministru kabineta 2010. gada 30. novembra noteikumi Nr. 1075 “Valsts un pašvaldību institūciju amatu katalogs” [↑](#footnote-ref-22)
23. Ministru kabineta 2013.gada 29.janvāra noteikumi Nr. 66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” [↑](#footnote-ref-23)
24. t.sk. soda naudas [↑](#footnote-ref-24)